Hande afgekap in Suid Afrika - Kyk hierna!!!! - Page 16 - Stormfront
05-08-2005, 05:21 AM #151
Denel kry groot kontrak
KAAPSTAD (Reuters) – Die Europese vliegtuigmaker Airbus het 'n kontrak ter waarde van 'n €830 miljoen (R6,442 miljard) met Suid-Afrika se regering onderteken vir die koop van die militêre A400M-vrag–vliegtuig en om die land 'n vennoot in dié program te maak.
Suid-Afrika is die eerste land buite Europa wat deel het aan die A400M-program.
Alec Erwin, minister van openbare ondernemings, het Donderdag gesê die land se deelname aan die bou van die vliegtuig namens Europa se Navo-lande sal nuwe lewe gee aan SA se sukkelende lugvaartbedryf.
"Ons is nie 'n gewone koper van die vliegtuig nie, ons is inderdaad 'n deel van die produksiekonsortium," het hy gesê.
Suid-Afrika sal aanvanklik agt van die wyeromp- militêre vragvliegtuie koop in ruil vir 'n aandeel in die ontwikkelingsprojek van €18 miljard (R139,7 miljard), wat nou deur sewe Europese lande gedeel word.
Erwin het gesê die vliegtuie sal sowat €830 miljoen (R6,442 miljard) kos en SA maatskappye, onder meer die verdedigingsgroep Denel, wat in staatsbesit is, sal sowat €430 miljoen (R3,338 miljard) verdien uit hul aandeel in die bou van die eerste 188 vliegtuie.
Volgens hom sal altesame 200 van die vliegtuie in die duur van die program gebou word.
Airbus het Donderdag gesê Suid-Afrika sal deel hê aan die ontwerp, ingenieurswese, vervaardiging en instandhouding van die A400M. Die vliegtuig sal in 2008 die eerste keer vlieg.
Suid-Afrika het reeds vroeër aangedui dat hy nog ses van die vliegtuie kan koop, wat die koste tot €1,5 miljard (R11,624 miljard) kan verhoog. Hy sal in 2010 die eerste van hulle, wat vir vredesendings in Afrika gebruik sal word, in ontvangs neem.
Die SA Lugmag se nege Hercules C130-vliegtuie nader die einde van hul bedryfsleeftyd en sal teen nagenoeg 2010 vervang moet word.
Opposisiepartye soos die Demokratiese Alliansie (DA) het dié jongste militêre aankoop, wat kort op die hakke kom van 'n besteding van R48 miljard vir nuwe vegvliegtuie, duikbote en korvette wat in 1999 goedgekeur is, skerp gekritiseer. Dit is bloot 'n poging om Denel te herkapitaliseer, het die DA gesê.
Duitsland sal na verwagting die meeste van die vliegtuie (60) koop, gevolg deur Frankryk met 50, Spanje met 27 en Brittanje met 25. Turkye, België en Luxemburg sal saam nog 18 neem.
Airbus Military is oorwegend die eiendom van die Europese lug- en ruimtevaartgroep EADS, deur middel van sy Spaanse been Casa en sy belang van 80% in die burgerlike vliegtuigmaker Airbus. Die Turkse lugvaartgroep TAI en Flabel van België is ook betrokke. BAE Systems Plc besit die oorblywende 20% van Airbus.
05-10-2005, 03:32 AM #152
Die manewales van Dan Roodt (Riool Blink Roodt)
Lees gerus die ondertstaande. Het Dan Roodt 'n Damascus ondervinding gehad, of is hierdie blote opportunisme nadat hy gesien het dat sy TAR in sy peetjie is? Kom ons wees logies en kyk bietjie na die man van nader.
Toe hy nog baie jonger was, het hy met die gruwelikste krutaal die Boervrouens beledig en afgetakel. Die taal wat hy gebruik het sal die taal van die mense by die beroemde Billingsgate Fish Market soos gesofistikeerde Engelse here laat klink.
Voor 1994 vlug hy landuit om sy diensplig te ontduik en hy help die Swartes met hulle "struggle" teen die Blanke bewind in Suid Afrika.
Nadat die ANC alreeds vyf jaar die land wanregeer het, in 1999, skryf hy dat alle Moslems, Hindus en andere wat koeksisters en melktert eet, kwalifiseer as Afrikaners. Hy skryf ook dat hy glo Suid Afrika se naam moet na Azania verander word, presies dieselfde wat Azapo (Azanian People Organisation), die PAC en ander Blanke hatende swart organisasies glo.
Onlangs weer. sien hy 'n gaping in die mark en hy maak homself omstrede en publiseer 'n boek wat die ANC aanval. Dit gee toe vir hom die nodige publisiteit om meer omstrede te wees. Baie mense begin toe sy boek boek koop en hy lag al die pad na die bank toe, soos Pollux in Rapport dit gestel het.
'n Aantal weke gelede, kondig hy aan in die Sondag koerant Die Wereld, dat hy gaan AR verkiesings hou vir 'n verteenwoordigende Afrikanerraad aan die einde van April 2005, en dat hulle dit gaan adverteer met volblad advertensies in die koerante. Dit het my dadelik laat twyfel, want wie gaan die honderde duisende Rand daarvoor betaal. Nie Dan Roodt nie, want hy is nie juis bekend vir sy vrygewigheid nie!
Dit draai toe uit dat daar nie verkiesings gehou is nie en dit maak Dan Roodt toe nog net meer omstrede en ek meen dat dit het sy boekverkope ook opgestoot.
Tussen al hierdie manewales, stig hy die TAR en onder die sowat dertig mense wat teenwoordig is, deel hulle mildelik "kabinet" poste uit onder mekaar en Roodt word "gekroon" as die " President van Suid Afrika" wat die Afrikaners na die beloofde land gaan lei? Onder die poste wat uitgedeel word, deel hulle die pos van "Minister van Arbeid" uit aan 'n gewoonte leuenaar, ene Andries Lombaard, wat self werkloos is en wat belas is met werkskepping vir die Afrikaners. Besoek gerus hulle webblad as dit ongelooflik klink!i
Die Lombaard se "Arbeid" beleid is dat die Afrikaners nie moet werk nie, want dan dra hulle net by tot die ANC regering se fondse met belastings ens.
Deur al hierdie malligheid, maak Blink Dan Roodt homself net al meer omstrede en hy begin skaterlag na die bank toe.
Nou vra ek? Waar gaan Roodt staan oor 'n verdere vyfjaar, of selfs oor een jaar? Waar staan hy nou en wat is sy beleid, want niemand van ons weet nie en hy weier volstrek om dit self te sê? Vra hom dit gerus, en as vir enige iemand 'n antwoord uit hom kry oor wat sy beleid is, laat gerus weet, want ek en alle ander wat hom dit gevra het, is met stilswye beantwoord ?
Almal moet hulself die volgende vrae vra? Kan julle Dan Roodt vertrou! Is Dan Roodt die GROOT leier wat die Afrikaners voor gewag het om hulle na die beloofde land en vryheid te lei? Enige iemand wat dit glo, gryp na strooihalms en verdien die man, want ek dink werklik ons almal verdien beter! Dit is duidelik dat Dan Roodt 'n politieke verkleurmannetjie is met 'n ego groter as die ganse blankedom. Wie het hom gestuur om die Afrikaners te kom red, of het hy bloot homself aangestel, wat ek persoonlik nie aan sluk nie?
Sy Minister van arbeid behoort as 'n lopende ramp verklaar te word en al die verloorders van die verlede wat hy homself mee omring, sal ek persoonlik nie met 'n paal aanraak nie!
05-10-2005, 07:54 AM #153
Polisie wil nie pa staan nie!!!!!!
Vrou in hof 6 jaar nadat 3 polisielede haar verkrag
Ses jaar nadat sy in die middernagtelike ure in 'n veld naby Krugersdorp deur drie polisiesersante aan diens en in uniform verkrag is, kry me. Natasha Kern uiteindelik vandag haar dag in die hoogste hof van die land.
Kern het, nadat die drie polisiemanne almal weens die verkragting lewenslank tronk toe gestuur is, 'n eis om skadevergoeding teen die polisie ingestel.
Die polisie het geweier om te betaal en het aangevoer hy betaal polisiebeamptes om misdaad op te los, nie om misdaad te pleeg nie.
Ook die hooggeregshof en die appèlhof wou Kern se eis nie goedkeur nie.
Sy het toe verlof gekry om in die konstitusionele hof te betoog oor haar aansoek om appèl en die meriete van haar eis.
Die drie polisiemanne het aangebied om Kern huis toe te bring voordat sy haar ouers kon bel om haar te kom haal nadat sy in die middel van die nag gestrand gesit het ná 'n rusie met haar vriend.
Kern se betoog in die konstitusionele hof is dat dit die polisie se grondwetlike taak is om mense te beskerm, nie om hulle te verkrag nie.
Sy het die beamptes vertrou en daarom is die polisiediens vir haar skade verantwoordelik.
Die polisie hou vol polisiebeamptes word nie betaal om misdaad te pleeg nie en dat hy dus nie verantwoordelik gehou kan word vir die skade wat die drie sersante Kern aangedoen het nie.
05-11-2005, 08:30 AM #154
Nigeriërs in S-Kaap vas oor dwelms
GEORGE. - Twee Nigeriërs is gistermiddag op die N2 naby George met 70 g onbewerkte kokaïen en 30 g rocks gevang.
Die twee mans, onderskeidelik 32 en 18, is net na twaalfuur deur die polisie se honde-eenheid en eenheid vir georganiseerde misdaad vasgetrek.Volgens kapt. Eddie Cronjé van die polisie was die mans van Kaapstad na George onderweg met dwelms ter waarde van ongeveer R100 000. Hulle verskyn Vrydag in die hof op George.
Ja noudat die poorte oopgegooi is vir die gemors om vrylik in te kom, moet die regering nie kom kla nie. Die is maar 'n klein hoeveelheid maar dit verwoes jong lewens. Wonder net waar is die fabriek van die dwelms.
George se ryk wit kinders wie se ouers hul dae om spandeer by Fancourt se kinders koop die dwelms.
05-11-2005, 08:34 AM #155
Dit donder en blits weer in die Kaapse politiek
WAT is dit aan die politieke klimaat in die Wes-Kaap wat dit so 'n geil teelaarde vir politieke binnegevegte maak?
Dalk is dit die unieke diversiteit in die politieke gemeenskap hier. Of miskien is dit eerder die feit dat die magsbalans nie so klinkklaar ten gunste van 'n enkele party lê nie. As magswortels soos ampsmotors, salarisse en toelaes voor neuse gehang word, hardloop die donkies mos vinniger - selfs al is dit teen dié van hul eie politieke span.
Só byvoorbeeld is die interne woelinge in die ANC se provinsiale leierskap al ou nuus. In die aanloop tot die plaaslike verkiesings einde vanjaar of vroeg aanstaande jaar, donder en blits dit weer behoorlik in die Kaap van politieke storms en dié keer is dit die DA wat hom in onstuimige water bevind.
Die eerste twisappel is wie die DA se burgemeesterskandidaat vir Kaapstad moet wees - die enigste metropolitaanse gebied waar die ANC nie in die vorige plaaslike verkiesings aan die bewind gestel is nie.
Kaapstad is vanjaar weer die enigste metropolitaanse gebied waar die DA reken hy het 'n kans om die ANC te verslaan, en daarom is DA-oë landwyd ook op wie hier as burgemeesterskandidaat voorgestoot word.
Voordat die DA egter besluit wie hy as burgemeesterskandidaat gaan stel in wat beloof om een van die veeleisendste veldtogte landwyd te wees, moet hy eers besluit hoe die burgemeesterskandidaat aangewys word.
In 2000 was die aanwys van burgemeesterskandidate uiteindelik 'n produk van onderhandeling tussen die destydse NNP en DA.
Nou is daar voorstelle op die tafel dat die burgemeesterskandidaat deur 'n kieskollege gekies word. Tot dusver wil dit lyk asof die samestelling van die kieskolleges tussen provinsies kan verskil, maar oor die algemeen sal plaaslike raadslede, lede van DA-takke in 'n betrokke munisipaliteit en die provinsiale bestuur verteenwoordiging geniet.
Dié voorstelle word op 4 en 5 Junie amptelik bespreek, en as dit die groen lig kry, sal die federale raad 'n vetoreg hê op die aanwys van enige burgemeesterskandidaat.
Dit is teen dié agtergrond dat twee ou bekende kampe in die Wes-Kaap weer teen mekaar te staan kom. Al is die verdeling eintlik 'n oorvereenvoudiging, is dit oor die algemeen maar weer die ou NNP-kamp en die ou DP-kamp wat oor die Kaapse burgemeesterskandidaat baklei.
Uit die reste van die NNP in die DA word hard gebaklei vir Kent Morkel, voorsitter van die munisipale DA-koukus, om die burgemeesterskandidaat in die allerbelangrike Kaapse veldtog te wees.
Uit dié kamp hoor jy dat Morkel "soos sy pa, Gerald Morkel (voormalige premier en DA-burgemeester), 'n sterk leier is". Die meerderheid in die stad se DA-koukus is glo agter hom. Hier teenoor is daar die DP-kamp wat hom beywer vir Helen Zille, DA-LP, as kandidaat. Volgens haar ondersteuners het sy haar onderskei as iemand wat steun kan wen oor die grense van ras en taal heen, en boonop geniet sy reeds hoë aansien en is sy charismaties genoeg om die knoop deur te hak.
Oudergewoonte het die twee kampe maar min ooghare vir mekaar se keuses.
Die Morkel-groep meen Zille is "te liberaal, te wit en te Engels".
Hier teenoor meen die Zille-groep die feit dat die naam van Gerald Morkel opgehaal word, is klaar genoeg van 'n waarskuwing dat die keuse nie op Morkel jr. moet val nie.
Nóg Morkel nóg Zille het tot dusver aangedui dat hulle beskikbaar sal wees.
In die lig van die felheid van dié ou geveg wat hom nou maar eintlik net in 'n nuwe vorm herhaal, moet mens wonder of die DA nie liewer buite die twee historiese kampe na 'n burgemeesterskandidaat sal gaan soek nie.
Na verneem word, sal die kieskollege-stelsel voorsiening maak daarvoor dat 'n burgemeesterskandidaat van buite die formele politiek aangewys kan word, en miskien is dit net hier waar die DA nou sal gaan rondkrap.
In die lig van die strategiese belangrikheid vir die DA om minstens een metroraad te verower om uiteindelik te dien as voorbeeld van hoe die DA kan regeer, gaan die keuse van sy kandidaat deurslaggewend wees.
Die party sal maar alte goed weet dat sy sukses in die plaaslike verkiesings van 2000 deels te make gehad het met die kortstondige euforie wat die samekoms van die DP en NNP onder opposisiekiesers geskep het.
Vanjaar is daardie euforie afwesig en in die geval van Kaapstad sal die burgemeesterskandidaat werklik die verbeelding moet aangryp as die DA hoop om die stad te wen.
In die verlede het die DA al sy hoop gestel op die menseregte-aktivis Rhoda Kadalie en haar genader om haar vir dié party verkiesbaar te stel. Vanjaar doen die DA dit straks weer.
Mens wonder of Kadalie haar dié slag gaan laat ompraat . . .
05-11-2005, 08:44 AM #156
Vermeende verkragter wil borgtog hê
GEORGE. - 'n Vermeende reeksverkragter wat onlangs ná 'n uitgebreide ondersoek vasgetrek is, sal aanstaande Maandag in die hof waarskynlik om borgtog aansoek doen.
Die 25-jarige man van Conville, wat tans in twee sake van verkragting teregstaan, het Maandag ontspanne en vriendelik voorgekom en moes telkens deur hofordonnanse gevra word om nie met sy familie en ondersteuners in die galery te gesels nie.
Die man is verlede maand in hegtenis geneem in verband met twee verkragtings wat in 1999 plaasgevind het. Na verneem word was die klaagster, nou vroeg in die sestig, 'n tyd lank onopspoorbaar.
Die beskuldigde se naam word weerhou omdat hy nog nie gepleit het nie.
Luidens 'n polisieverklaring het insp. Martin Borg van die eenheid vir kinder- en seksoortredings op George die man in hegtenis geneem nadat hy verskeie dossiere ontleed en 'n ooreenkoms in 13 gevalle gevind het.
Tydens al dié verkragtings wat in dieselfde omgewing plaasgevind het, het die oortreder 'n klapmus gedra.
Die man, wat met sy eerste hofverskyning aangedui het hy wil sy eie prokureur aanstel, het Maandag nog sonder enige vordering in die hof verskyn en het aangedui hy wil eerder om regshulp aansoek doen.
Landdros Gutz Essel het die saak tot 23 Mei uitgestel vir 'n moontlike borgtogaansoek, hoewel die staat aangedui het dat die ondersoekbeampte nog nie al die inligting vir die aansoek gereed sal hê nie.
Borg sal hy ook kry in George
05-11-2005, 08:49 AM #157
Spesiale eenheid kyk reeds na rybewyse
Kaapstad. - Rybewysbedrog in Suid-Afrika het só hand-uit geruk dat pres. Thabo Mbeki aan die begin van vanjaar 'n proklamasie uitgevaardig het dat die spesiale ondersoekeenheid dit ondersoek.
Mnr. Faiek Davids, adjunk-hoof van dié eenheid, het gister bevestig dat die eenheid se ondersoek en oudit na die land se sowat sewe miljoen rybewyshouers in Januarie begin het in opdrag van Mbeki.
Davids se bekendmaking volg kort nadat dit bekend geword het dat meer as die helfte van die land se wettige rybewyse op 'n korrupte of ongeldige manier uitgereik is.
Davids het gesê die eenheid se ondersoek sluit al 360 rybewystoetssentrums landwyd in, maar dat hulle veral fokus op 55 probleemsentrums.
Die eenheid het besluit om eers op die sowat 218 500 buitelanders te fokus wat in die laaste ses jaar oorgeskakel het van rybewyse van hul lande na Suid-Afrikaanse rybewyse.
Volgens hom is daar 1 059 sulke ondersoeke hangende net in Gauteng waarvan 213 reeds voltooi en gereed is om aan die polisie oorhandig te word.
Intussen het die Automobiel-Assosiasie (AA) gesê die lang wagtydperk vir afsprake vir rybewyse en leerlingrybewyse is 'n versoeking vir voornemende motoriste om hul skuldig te maak aan korrupsie.
Dit kom ná verskeie klagtes dat mense onwettig optree omdat hulle maande moet wag vir afsprake en ook omdat die K53-toets moeilik is.
Mnr. Dave Johnston, in beheer van bestuurdersopleiding by die AA, het gesê die grootste probleem met die K53 is dat dit nie korrek in werking gestel is nie omdat meer as die helfte van die land se rybewystoetssentrums nie fasiliteite vir die werftoets het nie.
05-12-2005, 02:52 AM #158
Klag van diefstal ondersoek teen munisipale bestuurder
Die Bitou-munisipaliteit op Plettenbergbaai is gister opnuut in omstredenheid gedompel oor die beweerde onreëlmatige gebruik van 'n kredietkaart deur die munisipale bestuurder.
'n DA-raadslid, mnr. Johann Brümmer, het aanklagte by die polisie op Plettenbergbaai ingedien en versoek dat moontlike bedrog, korrupsie of diefstal deur mnr. George Seitishou, die munisipale bestuurder, ondersoek word.
Die polisie het bevestig 'n aanklag van diefstal word ondersoek. Seitishou kon nie gister vir kommentaar bereik word nie.
Dit het vroeër uit 'n gekwalifiseerde ouditverslag van die munisipaliteit geblyk kredietkaartuitgawes van R104 307 is deur Seitishou en die burgemeester, mnr. Euan Wildeman, aangegaan.
Luidens die ouditverslag, vir die boekjaar tot einde Junie 2004, is geen fakture of besonderhede van die uitgawes vir ouditdoeleindes ingedien nie.
Die munisipaliteit het in reaksie by monde van sy direkteur van finansies, mnr. Daan Nel, onder meer gesê daar was geen "ondersteunende dokumentasie" vir uitgawes van sowat R122 000 nie. Dit het kredietkaartuitgawes deur Seitishou en Wildeman, en petrolkaartuitgawes deur Wildeman ingesluit.
Seitishou het aanbeveel dat die raad wel dié uitgawes goedkeur en dat die "nie-voorsiening van ondersteunende dokumentasie" gekondoneer word.
Mnr. Robin Carlisle, DA-LPP, het gesê dié aanbeveling is 'n poging deur Seitishou en sekere amptenare om sy onreëlmatige optrede toe te smeer. Dit sou nie aan die lig gekom het as 'n sweepklapper in die munisipaliteit nie met sekere inligting vorendag gekom het nie, het hy gesê.
Volgens hom is dit onwaar dat die dokumentasie oor die aard van die uitgawes nie beskikbaar was nie en het die munisipaliteit afskrifte van die state in sy besit gehad.
State wat die DA bekom het, dui glo daarop dat kredietkaartuitgawes van sowat R129 000 in die 11 maande van April 2003 tot Januarie 2004 deur Seitishou aangegaan is.
Amper R90 000 hiervan, oftewel sowat 70%, was volgens Carlisle persoonlike uitgawes. Dit het 31 kontantonttrekkings van R52 800 ingesluit.
Ongeag van of Seitishou intussen reëlings getref het om geld terug te betaal, is sy optrede onaanvaarbaar, het Carlisle gesê. Volgens hom is Seitishou nie geskik om die munisipale bestuurder te wees óf om hulp te verleen by die munisipaliteite van Kokstad en Kannaland, wat ernstige probleme ondervind, nie.
Me. Shanaaz Majiet, waarnemende hoof van die provinsiale departement van plaaslike regering en behuising, het aan Die Burger gesê die departement is bewus van die bewerings en die saak sal dringend ondersoek word.
05-12-2005, 08:45 PM #159
S.Africa: 10 Clinics run out of Chronic medicines due to gross negligence
[As you can see, South Africa is slowly but surely following the pattern of the rest of Africa, as services start the slow slide into collapse. The Eastern Cape has a horrific track record. Newspapers were saying that billions of rands had been wasted - generally. Of all the ANC-run provinces, the Eastern Cape (which incidentally is the home of the Xhosas and where Mandela and Co. come from) is a cess-pool of waste and failure. Jan]
The Eastern Cape health department vowed on Thursday to prosecute officials responsible for letting clinics in the East London area run out of chronic medicines.
"We view this as gross negligence," departmental spokesperson Sizwe Kupelo said. "We are going to charge people. There are people that are going to face the music."
Kupelo was going to fly to Port Elizabeth on Thursday afternoon in a plane contracted to the department to pick up supplies from the provincial medicine depot and take them back to East London for distribution.
He said the department learned on Wednesday that 10 clinics in the East London area had run out of medication for chronic illnesses such as tuberculosis and diabetes.
Checks are being made at other clinics in the province, and if there are more shortages, the drugs will be distributed by helicopter.
"We don't want anything threatening the service we are delivering, and we don't want to compromise the health of our people," he said.
Clinic supervisors have to be held accountable, Kupelo said.
"As much as we sitting here in Bisho are responsible for this department, the MEC [Monwabisi Goqwana] cannot be expected to be everywhere in the province. He's not a holy spirit."
05-12-2005, 08:57 PM #160
Radiop Pretoria waarsku: op pad na Mao-Marxistiese diktatuur
Radio Pretoria -
Nuuskommentaar: Donderdag 12 Mei 2005
Wie ook al gedink het die hoogtepunt van die rewolusie in Suid-Afrika is agter die rug, sal opnuut moet besin. Dat Suid-Afrika onder die ANC-regering, op pad is na 'n kommunistiese bestel, begin al duideliker uit verskillende dinge blyk.
'n Kommunistiese staat het verskillende kenmerke wat hom as sodanig tipeer. Daar is 'n magshonger wat nie gestil word voordat alle mag in 'n oppermagtige sentrale owerheid gesentraliseer is nie. Die laer regeringsvlakke word slegs geduld in soverre hulle verlengstukke van die sentrale regering se beleidsvoorskrifte is.
Dit blyk uit die geleidelike erodering van provinsiale magte en uit die feit dat die mag in plaaslike regerings eintlik in regeringsaangestelde burgemeesters setel.
2. Ontwapening van eerbare burgers:
'n Marxistiese owerheid het 'n chroniese vrees dat iemand uit die burgery sy mag met geweld sal probeer aantas. Daarom moet die burgery behalwe die sogenaamd ideologies betroubares ontwapen word.
Van 'n bewapende burgery as 'n eerste linie van verdediging teen misdaad en geweld is daar geen sprake nie. Die gevolge van die huidige wapenwet is reeds baie duidelik.
Wetsgehoorsame mense word ontwapen.
3. Nasionalisering van grond, minerale en waterbronne:
Die nasionalisering van bates, waar onder minerale en waterbronne, is 'n prioriteit. Dit is in Suid-Afrika reeds 'n werklikheid.
Boorgate en die inhoud daarvan, behoort nie meer aan die eienaars nie en private damme wat teen groot koste deur boere op hul eie grond gebou is, is nie meer hul eiendom nie.
Voeg daarby 'n onversadigbare grondhonger. Daar is reeds ver gevorder met die proses van grondroof onder die dekmantel van 'n regverdiger herverdeling van grond.
Die gevolg is die skepping van 'n verarmde en politiek gedienstige kleinboereklas op die Mao-model.
4. Sentrale staatsbeheer oor die ekonomie:
In 'n staat op pad na 'n kommunistiese bedeling, word gepoog om staatsbeheer oor die ekonomie te bewerkstellig. Die ANC-regering hou 'steeds nog n beeld voor 'dat hy ten gunste van 'n vryemarkekonomie is.'
Maar deur sogenaamde regstellende aksie, transformasie en swart bemagtiging op alle vlakke van die ekonomie, word indirekte staatsbeheer gevestig. Dit is immers net "ideologies korrektes" wat hierby baat.
5. Beheer oor die media
Beheer oor die media, veral die elektroniese media, is 'n verdere kenmerk van 'n kommunistiese regime. Radio Pretoria se stryd om 'n lisensie te bekom, is genoeg bewys van wat op hierdie terrein gebeur.
Ideologiesgedrewe inmenging in sport, is 'n verdere kenmerk. Die huidige rugbydebakel, is maar ''n aspek hiervan.
6. Beheer oor die regsstelsel:
Beheer oor en manipulering van die regstelsel deur middel van die aanstelling van "politiek korrekte" regters, landdroste en ander funksionarisse, is 'n brandpunt en 'n saak waar hefaan nog voorlê.
7. Staats-mediese fonds:
Daar is nog vele ander tekens, soos die beoogde staats-mediese fonds.
Ervaring in Kuba en elders toon dat almal in 'n kommunistiese staat mettertyd as staatsamptenare beskou word en dat die
sentrale staatsgedrewe mediese fonds uiteindelik privaatfondse insluk.
8. Naamsveranderings is 'n simptoom:
Naamsveranderings is maar net een van die sigbare tekens van die onderliggende ideologie. Dit is egter belangrik dat ons mense besef dat die stryd om die behoud van Pretoria se naam 'n baie belangrike simboliese veldslag is. Ons moet alles in die stryd werp -- "mooipraat" gaan nie help nie!
Radio Pretoria soek vrywillige medewerkers in die buiteland
Radio Pretoria soek vrywillige medewerkers wat in die buiteland woonagtig is.
Sulke persone kan per e-pos van hulle laat hoor. Stuur u e-pos aan bestuur@radiopretoria.co.za sodat ons u van verdere besonderhede kan voorsien.